Outdoorový film

Outdoorový film je špeciálny druh filmu, ktorého hlavným cieľom je sprostredkovanie a autentická dokumentácia športov a vonkajších aktivít. Jedná sa o filmy adrenalínové, dobrodružné, extrémne, ale aj cestopisné. Filmy nás zavádzajú do rôznych miest našej planéty, ukazujú mentalitu a kultúru tamojších obyvateľov. Zavádzajú nás do prostredia, kde sa bežne človek nedostane. Mnoho filmov má veľký sociálny a citový náboj.

Na Slovensku a v Česku je pojem outdoor film pomerne známy o čom svedčí aj veľké množstvo populárnych festivalov.

 Najznámejšie outdoorové filmové festivaly na Slovensku 
 Medzinárodný festival horských filmov Poprad 
Na Slovensku asi najznámejší outdoorový festival, ktorého počiatky siahajú už do roku 1993.

Počas piatich dní trvania festivalu majú jeho návštevníci možnosť vzhliadnuť desiatky domácich a zahraničných outdoorových filmov. Poprad každoročne privíta aj niekoľko významných osobností z horolezectva či iných outdoorových športov, a to či už ako vystupujúcich alebo ako členov medzinárodnej poroty. Sprievodnými akciami Medzinárodného festivalu horských filmov býva výstava fotografií a slovenský pohár v boulderingu.

 Ľudia a hory 
Najstarší horský festival na Slovensku fungujúci neprerušene v Diviakoch, momentálne v Turčianskych Tepliciach už od roku 1980. Ako hovorí podtitulok festivalu, jedná sa o festival audiovizuálnych programov zo života ľudí. Návštevníci tu teda môžu vzhliadnuť predovšetkým príspevky zamerané na vysokohorskú turistiku či horolezectvo.

 Hory a mesto Bratislava 
Najväčší medzinárodný festival horského filmu a dobrodružstva na Slovensku, ktorý k nám prináša najlepšie outdoorové filmy zo svetových festivalov, vznikol v roku 2000. S myšlienkou založenia tohto festivalu prišiel Alan Formánek, dlhodobo pôsobiaci v kanadskom Vancouveri, kde založil tradíciu Medzinárodného festivalu horského filmu (Vancouver International Mountain Film Festival). Festival Hory a mesto prináša na pár dní hory rovno do mesta vo všetkých svojich podobách. Cieľom bolo a stále je nielen umožniť divákom vzhliadnuť neopakovateľné výkony horolezcov, polárnikov, horských cyklistov, vodákov, pilotov či cestovateľov zachytené umeleckým okom filmára či fotografa, ale dať im aj možnosť skúsiť chuť horského dobrodružstva priamo na vlastnej koži.

Sprievodnými akciami festivalu sú súťaž horskej fotografie, súťaž krátkych filmov, tematické autorské výstavy horských fotografií, majstrovstvá Slovenska a slovenský pohár v boulderingu, semináre a workshopy o tréningu pre horské športy, workshopy horského filmu a fotografie, vysoké lanové prekážky, outdoorový miniveľtrh, premietanie filmov pre školy, programy pre rodiny s deťmi a ďalšie, ktoré sa na jednotlivých ročníkoch obmieňajú.

 Festival Expedície 
Jeden z najstarších slovenských festivalov venovaných cestovaniu a vysokohorskej turistike. Cieľom festivalu je ukázať divákom menej známe výpravy, ktoré ale navštívili zaujímavé miesta. Na svojom počiatku bol festival zameraný na cesty po krajinách bývalého Sovietskeho zväzu, Balkánu a na málo známe lokality Slovenska. Postupne pribúdali prednášky z celého sveta. Organizátorom je OZ Karpaty pod vedením Svetozára Krna, autora mnohých cestopisných kníh práve z krajín bývalej ZSSR. Festival vznikol v roku 1987. 

 Cestou necestou 
Mladý festival, ktorý založil cestovateľ Michal Knitl je určený predovšetkým milovníkom dobrodružstva a cestovania, ale aj všetkým tým, ktorí radi objavujú nové a skryté miesta našej krásnej planéty. Počas hlavného festivalu sa v priebehu troch dní  v Bratislave vždy predstaví okolo 30 cestovateľov, dobrodruhov a objaviteľov so svojimi prezentáciami (väčšina v dĺžke 45-55 minút). Mnohí z nich sa o svoje zážitky delia po prvý raz. Festival vznikol v roku 2013. V súčasnosti sa každoročne organizuje jarné a jesenné turné festivalu a z Bratislavy sa už rozšíril aj do viacerých slovenských miest. 

 Iné 
Diašou Babia hora; Horalfest; Horomil Fest; Hory a mesto Prešov; Hory objektívom; Hory, cesty, ľudia v Bánovciach nad Bebravou; Iné cesty; Martinský cestovateľský festival; Maxi horský dedinský festival; Vidmo; Vysoké hory Nitra; Vysoké hory Žilina; ZDRUFF.

 Najznámejšie outdoorové filmové festivaly v Česku 
 Medzinárodní festival outdoorových filmů 
Festival je zameraný na športy i život s outdoorovou tematikou, na filmy dobrodružné, extrémne, adrenalínové, ale aj cestopisné. Festivalu sa zúčastňujú českí, slovenskí i zahraniční autori, filmové štúdiá, národné televízie a súkromné televízne spoločnosti, a to v profesionálnej i amatérskej rovine. Festival a tento filmový žáner má tiež svoje mimoriadne špecifikum a jedinečnosť. Filmy sa na nič nehrajú, to, čo divák vidí, je skutočnosť, ktorá sa odohrala. Filmy sú jedinečné a neopakovateľné. Festival bol založený v roku 2003 cestovnou kanceláriou Turistika a Hory s.r.o

Festival má 4 súťažné kategórie:
 A. dobrodružný a extrémny športový film – športy v prírode (okrem horolezectva a vodných športov), lyžovanie, extrémne lyžovanie, horské bicykle, paragliding, speleológia atď.
 B. horolezecký a horský film – horolezecké športy, expedičné lezenie, lezenie v ľade, polárne expedície, horská krajina, človek a hory
 C. dobrodružný vodný športový film – rafting, vodácke športy, kajaking, kanoistika, jachting, potápanie, surfing, diaľkové plávanie a podvodná speleológia atď.
 D. cestopisný film (filmy výhradne cestopisného charakteru nezaradené do kategórií A, B, C)
 N. nesúťažný film (nemá nárok na cenu)

 Medzinárodný horolezecký filmový festival 
Medzinárodný horolezecký filmový festival (MHFF) je súťažná prehliadka profesionálnych a amatérskych filmov z celého sveta s horolezeckou a inou športovou tématikou. Tento festival má v Tepliciach nad Metují dlhoročnú tradíciu a teší sa veľkej obľube, ako u českých tak aj zahraničných návštevníkov, ktorí našli zaľúbenie v extrémnych športoch, a to hlavne v tých, ktoré sa uskutočňujú vo voľnej prírode.

Pre divákov je pripravených okolo 40 filmov, ktoré sa premietajú v miestnom kine a v škole. Medzinárodná porota sa skladá z odborníkov na film (scenár, kameru), ale taktiež z horolezcov. Okrem odbornej poroty hlasujú aj diváci a vyberajú film, ktorý dostane Cenu divákaFestival vznikol v roku 1980.

 GO Kamera 
Festival cestovateľských filmov, publikácií a fotografií. GO Kamera každoročne priťahuje milovníkov cestovania, fotografie, filmárov, vodákov, horolezcov, potápačov i dobrodruhov. Festival nie je doménou iba „cestovateľov“. Svojimi filmami, fotografiami a zážitkami z ciest sa predstavujú aj polárnici, novinári, režiséri, spisovatelia, hudobníci a ďalšie osobnosti spoločenského života. I tento rok sme pripravili viac než dve desiatky atraktívnych besied a premietaní.Festival vznikol v roku 2007.

 Snow Film Fest 
Celovečerné pásmo špičkových filmov o extrémnom lyžovaní, zimnom lezení, snowboardingu, snow-kitingu a ďalších známych zimných športoch. Festival Snow Film Fest prebieha v Česku už od roku 2011, ktorý sa pôvodne volal Filmový festival zimních sportů.

 Expediční kamera 
Medzinárodný filmový festival Expediční kamera je celovečerné premietanie filmov o dobrodružstvách, divokej prírode, poznávaní nového, o extrémnych zážitkoch i športoch. Obvykle štvorhodinové pásmo filmov z celého sveta.

 Najznámejší slovenský tvorca outdoorových filmov 

 Pavol Barabáš 
Pavol Barabáš (1959) - autor širokej škály filmov o Vysokých Tatrách. Verejnosti je skôr známy tvorbou dobrodružných dokumentov. Nakrúcal v neprístupnej divočine, dravých riekach, na ľadových štítoch i hlbokých jaskyniach ďaleko od civilizácie. Rád vyhľadáva príbehy, v ktorých hrdina ide až na hranicu svojich možností. Fascinuje ho každé stretnutie s cudzou kultúrou. Priťahujú ho územia tibetského budhizmu, ale i prírodných ľudí ukrytých hlboko v džungli. Jeho filmy sú o tom, ako by sa človek mal správať k tejto Zemi. Vyžarujú lásku a úctu k prírode, obrovskú duševnú silu a morálne vedomie. Má za sebou niekoľko objavných expedícií, od nájdenia civilizáciou nedotknutých ľudí doby kamennej v pralesoch v Novej Guiney, cez spoluobjavenia megajaskyne na stolovej hore Chimantá až po absolvovanie prvého prechodu Ellsworthovho pohoria v Antarktíde. Divácky zaujímavé sú aj jeho dokumenty z prostredia slovenských hôr. Je viceprezidentom Slovenskej filmovej a televíznej akadémie, je majiteľom K2 studia.

Za svojich 35 filmov dostal vyše 300 ocenení po celom svete. Medzinárodná aliancia horských filmov mu udelila prestížnu cenu Grand Prix za svetový prínos a kameramanskú prácu v dokumentárnom filme s vysokohorskou, horolezeckou a objaviteľskou tematikou v extrémnych častiach sveta. Je držiteľom prestížneho ocenenia Krištáľové krídlo, ktoré je každoročne udeľované osobnostiam Slovenska. V roku 2006 mu bola udelená Cena Únie slovenských televíznych tvorcov a Literárneho fondu za dlhodobý prínos k audiovizuálnej tvorbe s environmentálnou tematikou. Spoločenské ocenenia: 2002 - Cena Ruda Svobodu udelená za audiovizuálne dielo z oblasti hranej, dokumentárnej alebo animovanej tvorby 2003 - Krištáľové krídlo v kategórii film 2005 - Cena Tatrabanky za umenie v kategórii Mimoriadny tvorivý čin roka 2005 - Cena Ladislava Chudíka - cena Slovenského olympijského výboru za umelecké dielo propagujúce šport a olympionizmus 2006 - Cena Únie slovenských televíznych tvorcov a Literárneho fondu za dlhodobý prínos k audiovizuálnej tvorbe s environmentálnou tematikou 2006 - Slnko v sieti národná cena udeľovaná Slovenskou filmovou a televíznou akadémiou za dokument Amazonia Vertical 2008 - Cena ministra kultúry SR za rok 2007 za film Vysoké Tatry - divočina zamrznutá v čase, v ktorom po rade úspešných dokumentárnych filmov z exotických krajín, zobrazil jedinečným spôsobom aj krásy Slovenska 2009 - Camera Extreme - cena udeľovaná dokumentaristom za nakrúcanie vo veľmi ťažkých a extrémnych podmienkach na filmovom festivale Explorers v poľskej Lodži.

 Režijná filmografia 
2016Sloboda pod nákladom2015S tebou ma baví Slovensko (TV film)Suri2014PolárnikŽiť pre vášeň2013Hľadači tieňaKde ticho hovoríStopy na hrebeni2012Zajatci podzemia (TV film)2011Príbehy tatranských štítov (TV seriál)Pygmejovia – Deti džungleTrou de fer: Železná diera2010Cez Himaláje na bicyklochHľadači utajených svetov (TV film)Krásy Slovenska (TV seriál)Mongolsko - V tieni DžingischánaVolanie prírody2009Cesta domovPlynutiePokojPomaly plávamTajomstvo podzemiaTicho nad oblakmi2008Bhután - Hľadanie šťastiaCarstensz - Siedma horaEverest – Juzek PsotkaRadosť zo života (TV seriál)Záprah2007Neznáma AntarktídaVysoké Tatry - Divočina zamrznutá v čase (TV film)2006Návrat musheraPremeny TatierTepuy - Cesta do hlbín Zeme2005Pururambo2004Amazonia vertical2003Pomoc prichádza z nebaSkialpinizmus v TatráchSlovakiaTatry mystérium2002OMO - Cesta do pravekuSúhra2001Expedícia SibírMustang2000Tajomné Mamberamo1999Za hranicami tmy1998Budhizmus na streche svetaPod Kančendžongou je ich domov118 dní v zajatí ľadu199780 metrov pod vrcholom1996Budhistický Ladakh1995Cez divoký BaltistanKarakoram Highway (TV seriál)1992Lyžování od základů k dokonalosti1987Universum (TV seriál)

 Najznámejší českí režiséri 

 Petr Horký 
Je usporiadateľ cestopisnej prehliadky filmov s radou besied WorldFilm, spoluorganizátor českej odnože kanadského festivalu horolezeckých outdoorových filmov BANFF a spoluorganizátor Festivalu cestování, poznávání a sbližování kultur. Autor asi 80 dokumentárnych filmov (napr. cyklus Neznámá země, Světozor - Madeira, niekoľko dielov cestopisného cyklu Na cestě, Česká republika - Země divoké přírody, cyklus z lekárskeho prostredia Alchymie bytí a Teleapatyka, seriál Umění oplodnění), autor a spoluautor kníh Dvě cesty za archeologií, Sloni žijí do sta let, Neznámá země, Cuba Libre, Honba za obřím červem a Zpráva o cestě na severní pól, Albánie - kráska se špatnou pověstí, CestoSpisy a Filmaři Hanzelka a Zikmund.

 Dokumentárna filmografia 
2017Návrat do Gobi (TV film)2014Miroslav Zikmund: Cesta stoletím (TV seriál)Storočie Miroslava Zikmunda2013Srí Lanka - země slonů (TV film)2011Jak cestoval Franz Kafka (TV film)Na cestě po jižní Keni (TV film)Teleapatyka (TV seriál)2010Bonbónky světa (TV seriál)2009Na cestě po jižní Zambii (TV film)Severní pól očima ufona2008JátraNa ceste po Gobi (TV film)Na ceste po severnom póle (TV film)Noches Cubanas2007Maledivy (TV seriál)Stopaři2006Alchymie bytí (TV seriál)Cuba LibreIngriš! Eduard Ingriš (TV film)Na cestě po Peru (TV film)Na cestě po severní Namibii (TV film)2003Sloni žijí do sta let (TV film)2001Neznámá Země (TV seriál)1999Světozor (TV seriál)1997Žili upíři, anebo je to jen záhada (TV film)

 Tomáš Galásek 
Tomáš Galásek je český režisér a kameraman. Vo svojej tvorbe sa orientuje predovšetkým na dokumentárne filmy z oblasti outdoorových a adrenalínových športov. Dlhodobo pracuje ako kameraman a fotograf pre českú outdoorovú firmu HUDYsport. Je spoluzakladateľ filmového zoskupenia Alternative.NOW, ktoré má na svojom konte už niekoľko úspešných projektov, z ktorých stojí za zmienku medzinárodne ocenený freeridový dokument Without the Sea. Minulý rok debutoval so svojim prvým celovečerným filmom The Elements.

 Dokumentárna filmografia 
2016The Elements2015Few Days2013Without the Sea2012Hadí jeskyněWhite Line2009Fly Your Way

 Referencie 

Kategória:Filmové žánre
Kategória:Filmy o športe